Odense Adresse-Contoirs Efterretninger, 1843-04-17
J Hs. M. Kongens Parolbefaling af 11 ds. hedder det: "Efterat have modtaget Vort Admiralitets og Commissariats-Collegii allerunderdanigste Jndberetning angaaende den Anke, som er bleven ført over Behandlingen af Enkelte af Mandskabet ombord i Fregatten "Thetis paa dens Togt i afvigte Aar, finde Vi Anledning til, da denne Sag har været underkastet en nøiagtig og retslig Undersøgelse, og de fremførte Besværtninger derved ere befundne at være ubeføiede, at tilkjendegive Chefen, Commandeurcapitain Jahrtmann i Særdeleshed, og den Næstcommanderende, Capitainlieutenant Irminger, samt Officererne i Alminddlighed Vor allernaadigste Tilfredshed med den i Fregatten paa dette Togt vedligeholdte Disciplin og Omsorg for Besætningen."J den bekjendte store Aalborgske Justitssag, til hvis Undersøgelse og Paakiendelse Dhrr. Cancelleraad, Byfoged Wolfferdt og Kammerjunker, Brigadeanditeur v. Holck vare overdragne allernaadigst Commissarium, er i Tirsdags Aftes falden Dom. Foreløbig meddeler Aalborg Avis, at af de bekjendteste i Sagen implicerede Jndivider ere: Lorenz Meyer, Jens Chr. Olsen, Joh. Jensen Steenild (sædvanlig kaldet: Bitte=Fanden) og And. Hansen Nørager dømte til Kagstrygning og Rasphuusarbeide paa Livstid, Peder Anton Hassing til Kagstrygning og Fæstningsarbeide paa Livstid og Ane Pernille Andersdatter Storm til Kagstrygning og Tugthuusarbeide paa Livstid. Sagen adskiller sig i sin Omfang og Vidtløftighed betydeligt fra den Dronning lundske, i det den omfatter en Række af Forbrydelser, der ere begaaede i samtlige danske Provindser, med Undtagelse af Lollands-Falsters Stift (dog fornemmelig i Aalborg, Viborg, Hjørring og Ringkjøbing Amter), fordetmeste af Jndivider, som i en Række af Aar, inden de bleve inddragne under Sagen, have trodset Justitiens Bestræbelser for at faae dem overbeviste. De forøvede Forbrydelser omfatte ogsaa for den største Deel de deri inddragne routinerede Forbryderes hele forbryderske vita og gaae tilbage til Aaret 1811. Anledningen til Sagen, var, som bekjendt, de fornemlig i Foraaret 1837 i Aalborgs Omegn overhaandtagne Røverier, hvorved isoleret boende Landboere med deres hele Huusstand, bleve af forklædte og maskerede Personer, som ved natligt Jndbrud banede sig Adgang til deres Beboelse, overfaldne, bundne og mishandlede og ofte efterladte i hjælpeløs Tilstand, hvilke Røverier og Voldsomheder ere blevne oplyste under Commissionssagen ved de Paagjældendes Tilstaaelser, hvorved det tillige er udviist, at et ikke ubetydeligt Antal Personer i meer eller mindre Grad have, enten i Gierningen eller ved foregaaende og efterfølgende Understøttelse, bidraget til at fremme de anførte Voldshandlinger, der i flere Aar vare en Skræk og Plage for denne Egn. Antallet af de Personer, som i meer eller mindre Grad ere graverede under denne Sag og have været inddragne under Undersøgelserne, er 250, af hvilke 7, som henhøre under militair Jurisdiction, i sin Tid bleve dømte ved en ved forrige 3die jydske Jnfanteriregiment nedsat Krigscommission, 156 ere afgivne til forskjellige civile Jurisdictioner, og 79 dømte af Commissionen. Af de i Sagen indviklede Personer ere under denne 8 ved Døden afgaaede. At en saa betydelig Deel og et saa langt Aaremaal omfattende Forbrydelser, som tildeels have henhørt til de grovere, ere komne for Dagens Lys ved de Paagjældendes Tilstaaelser, endog i Tilfælde hvor de ikke havde Medskyldige, hidrører fra den humane Behandling, de under Sagen inddragne, Personer have nydt og som har havt saadan Jndvirkning paa de Paagjældende, at Man, til Besparelse af Udgifterne for det Offentlige, har kunnet løslade en Deel, som imidlertid nu, da deres Dom er dem forkyndt, atter ere hensatte i Arresten. Dommens Beskrivelse udgjør ikke mindre 269 Ark.